**Likumprojekts** **„Grozījumi Zvejniecības likumā”**

Izdarīt Zvejniecības likumā (Latvijas Republikas Saeimas un Ministru Kabineta Ziņotājs, 1995, 11. nr.; 1997, 22. nr.; 1998, 23. nr.; 2000, 6. nr.; 2001, 23. nr.; 2003, 15., 23. nr.; 2004, 21. nr.; 2005, 13. nr.; 2008, 23. nr.; Latvijas Vēstnesis, 2009, 196. nr.; 2010, 105., 205. nr.; 2014, 114. nr.) šādus grozījumus:

1. Izteikt 18. pantu šādā redakcijā:

**“18. pants. Zivju resursu aizsardzības un izmantošanas uzraudzības institūcijas**

Par Latvijas Republikas iekšējo ūdeņu, teritoriālo ūdeņu un ekonomiskās zonas ūdeņu zivju resursu aizsardzību un izmantošanas uzraudzību atbild Valsts vides dienests, kā arī Dabas aizsardzības pārvalde, kas šīs funkcijas īsteno īpaši aizsargājamās dabas teritorijās un mikroliegumos. Zivju resursu aizsardzībā un izmantošanas uzraudzībā atbilstoši savai kompetencei ir iesaistīta Pašvaldības policija, pašvaldības vides kontroles amatpersonas un citas pašvaldības pilnvarotas amatpersonas, kā arī Valsts policija, Valsts robežsardze un Nacionālo bruņoto spēku Jūras spēku flotiles Krasta apsardzes dienests.”

1. 19. pantā:

izteikt otro daļu šādā redakcijā:

“(2) Valsts vides dienests zivju resursu aizsardzības un izmantošanas uzraudzības jomā atbilstoši savai kompetencei veic šādas darbības:

1) izsniedz zvejas atļaujas (licences) zvejai iekšējos, Baltijas jūras un Rīgas jūras līča piekrastes un starptautiskajos ūdeņos;

2) pārkāpumu gadījumā piemēro Eiropas Savienības tiesību aktos par kopējo zivsaimniecības politiku noteikto soda punktu sistēmu;

3) ar Zvejas pārraudzības centra starpniecību uzrauga Latvijas zvejas kuģu zvejas darbību;

4) nosaka administratīvā pārkāpuma rezultātā zivju resursiem nodarīto zaudējumu atmaksas termiņu;

5) īsteno citas darbības saskaņā ar Eiropas Savienības tiesību aktiem, makšķerēšanas, vēžošanas, zemūdens medību un rūpnieciskās zvejas noteikumiem.”;

izslēgt 2.1 daļu;

izteikt trešo daļu šādā redakcijā:

“(3) Ja zveja notiek citu Eiropas Savienības dalībvalstu ūdeņos, trešo valstu ūdeņos vai starptautiskajos ūdeņos, kuros atbilstoši starptautisko zvejniecības organizāciju lēmumiem vai saskaņā ar Eiropas Savienības tiesību aktiem un starptautiskiem līgumiem Latvijas Republikai ir iedalīta nozvejas kvota, Valsts vides dienests var īstenot visas administratīvā pārkāpuma procesa darbības, ja tas konstatējis zvejas pārkāpumus vai ja oficiāli dokumenti par pārkāpumu ir saņemti no citu valstu vai starptautisko zvejniecības organizāciju zivju resursu aizsardzības institūcijām.”;

izslēgt ceturto daļu;

izteikt piekto daļu šādā redakcijā:

“(5) Valsts vides dienesta un Dabas aizsardzības pārvaldes inspektoriem, Valsts policijai, Nacionālo bruņoto spēku Jūras spēku flotiles Krasta apsardzes dienestam un Valsts robežsardzei to kompetencē esošajā teritorijā, kā arī Pašvaldības policijai, pašvaldības vides kontroles amatpersonām un citām pašvaldības pilnvarotajām amatpersonām attiecīgas pašvaldības administratīvajā teritorijā ir tiesības iznīcināt nelikumīgi izmantotos aizliegtos zvejas rīkus un līdzekļus un nelikumīgi izmantotos nemarķētos zvejas rīkus, ja to īpašnieks nav noskaidrojams.”

1. Izteikt 20. pantu šādā redakcijā:

**“20. pants. Sadarbība un līdzdalība zivju resursu aizsardzībā un uzraudzībā**

1. Valsts vides dienests zivju resursu aizsardzībā un izmantošanas uzraudzībā Latvijas Republikas iekšējos ūdeņos un jūras piekrastē ir tiesīgs iesaistīt sabiedriskos vides inspektorus — Valsts vides dienesta pilnvarotas personas.
2. Ūdenstilpes nomniekam un īpašniekam un zvejas tiesību izmantotājam (arī nomniekam), kā arī licencētās makšķerēšanas, licencētās vēžošanas, licencēto zemūdens medību vai licencētās rūpnieciskās zvejas organizētājam ir pienākums atbilstoši savai kompetencei piedalīties attiecīgo ūdeņu zivju resursu aizsardzībā un uzraudzībā.”
3. Papildināt likumu ar IX nodaļu šādā redakcijā:

**“IX nodaļa**

**Administratīvā atbildība zivju resursu aizsardzības un izmantošanas uzraudzības jomā un kompetence sodu piemērošanā**

**30. pants. Administratīvā atbildība zivju resursu aizsardzības un izmantošanas uzraudzības jomā**

1. Par makšķerēšanas, vēžošanas un zemūdens medību noteikumu vai licencētās makšķerēšanas, vēžošanas un zemūdens medību noteikumu pārkāpšanu izsaka aizrādījumu vai piemēro naudas sodu no trīs līdz septiņdesmit naudas soda vienībām.
2. Par tauvas joslā noteikto prasību un aprobežojumu pārkāpšanu piemēro naudas sodu fiziskajām personām no sešām līdz divsimt astoņdesmit naudas soda vienībām, bet juridiskajām personām — no divdesmit astoņām līdz piecsimt astoņdesmit naudas soda vienībām.
3. Par zvejas tīklu tirdzniecības un aprites noteikumu pārkāpšanu piemēro naudas sodu fiziskajām personām no sešām līdz simt četrdesmit naudas soda vienībām, bet juridiskajām personām — no piecdesmit sešām līdz četrsimt divdesmit naudas soda vienībām.
4. Par zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumu pārkāpšanu piemēro naudas sodu fiziskajām personām no sešām līdz simt četrdesmit naudas soda vienībām, bet juridiskajām personām — no divdesmit astoņām līdz divtūkstoš astoņsimt naudas soda vienībām.
5. Par zvejas noteikumu pārkāpšanu piemēro naudas sodu fiziskajām personām no sešām līdz simt četrdesmit naudas soda vienībām, piemērojot vai nepiemērojot zvejas tiesību izmantošanas aizliegumu uz laiku līdz trim gadiem, bet juridiskajām personām — no sešām līdz divtūkstoš astoņsimt naudas soda vienībām, piemērojot vai nepiemērojot zvejas tiesību izmantošanas aizliegumu uz laiku līdz trim gadiem.

**31. pants. Kompetence sodu piemērošanā**

1. Administratīvo pārkāpumu procesu par šā likuma 30. panta pirmajā daļā minētajiem pārkāpumiem ir tiesīgs uzsākt Valsts vides dienests un Valsts policija visā Latvijas teritorijā un Dabas aizsardzības pārvalde — īpaši aizsargājamās dabas teritorijās un mikroliegumos, bet pašvaldības policija, pašvaldības vides kontroles amatpersona vai cita pašvaldības pilnvarota amatpersona administratīvo pārkāpumu procesu par šādiem pārkāpumiem ir tiesīga uzsākt attiecīgās pašvaldības administratīvajā teritorijā. Administratīvā pārkāpuma lietu izskata Valsts vides dienests vai Dabas aizsardzības pārvalde atbilstoši savai kompetencei.
2. Administratīvo pārkāpumu procesu par šā likuma 30. panta otrajā daļā minētajiem pārkāpumiem ir tiesīga uzsākt Valsts policija visā Latvijas teritorijā un Pašvaldības policija — attiecīgās pašvaldības administratīvajā teritorijā, bet administratīvā pārkāpuma lietu izskata pašvaldības administratīvā komisija.
3. Administratīvo pārkāpumu procesu par šā likuma 30. panta trešajā daļā minētajiem pārkāpumiem ir tiesīgs uzsākt Valsts vides dienests un Valsts policija visā Latvijas teritorijā, bet pašvaldības policija, pašvaldības vides kontroles amatpersona vai cita pašvaldības pilnvarota amatpersona — attiecīgās pašvaldības administratīvajā teritorijā. Administratīvā pārkāpuma lietu izskata Valsts vides dienests, Valsts policija vai pašvaldības administratīvā komisija atbilstoši savai kompetencei.
4. Administratīvo pārkāpumu procesu par šā likuma 30. panta ceturtajā daļā minētajiem pārkāpumiem veic Valsts vides dienests.

(5) Administratīvo pārkāpumu procesu par šā likuma 30. panta piektajā daļā minētajiem pārkāpumiem ir tiesīgs uzsākt Valsts vides dienests visā Latvijas teritorijā, kā arī šā likuma 19. panta trešajā daļā minētajos ūdeņos, Valsts policija – visā Latvijas teritorijā un Dabas aizsardzības pārvalde – īpaši aizsargājamās dabas teritorijās un mikroliegumos, bet pašvaldības policija, pašvaldības vides kontroles amatpersona vai cita pašvaldības pilnvarota amatpersona administratīvo pārkāpumu procesu par šādiem pārkāpumiem ir tiesīga uzsākt attiecīgās pašvaldības administratīvajā teritorijā. Nacionālo bruņoto spēku Jūras spēku flotiles Krasta apsardzes dienests un Valsts robežsardze administratīvo pārkāpumu procesu par šādiem pārkāpumiem ir tiesīga uzsākt to kompetencē esošajā teritorijā. Administratīvā pārkāpuma lietu izskata Valsts vides dienests vai Dabas aizsardzības pārvalde atbilstoši savai kompetencei.”

Likums stājas spēkā vienlaikus ar Administratīvo pārkāpumu procesa likumu.

Zemkopības ministrs Jānis Dūklavs

O.Adamenko

13.02.2017. 9:29

1024

67095042, Olga.adamenko@zm.gov.lv